Svein Holden

Svein Holden (født 1973) er en norsk jurist, kjent som statsadvokat og aktor i flere store rettssaker i Norge.

Holden er cand.jur. fra Universitetet i Oslo 1999. Han har arbeidet et år i Justisdepartementet. I perioden 2001–2005 jobbet han ved Oslo politidistrikt. Fra 2006 til 2013 var han statsadvokat ved Oslo statsadvokatembeter.

Han var aktor under rettssaken mot tidligere Lyn-direktør Morgan Andersen. I 2011–2012 var han aktor i Skøyensaken. Sammen med statsadvokat Inga Bejer Engh var Holden aktor i rettssaken mot terrorsiktede Anders Behring Breivik. Høsten 2013 sluttet han som statsadvokat, og begynte som advokat i Advokatfirmaet Hjort, hvor han hovedsakelig arbeider med strafferett.

 Referanser 

Kategori:Norske statsadvokater
Kategori:Breivik-saken
Kategori:Personer fra Fredrikstad kommune
Kategori:Alumni fra Universitetet i Oslo